Ερρίκος, Μέγας Δούκας του Λουξεμβούργου

Ο Ερρίκος, Μέγας Δούκας του Λουξεμβούργου (γαλλικά: Henri Albert Gabriel Félix Marie Guillaume de Nassau, γεννημένος στις 16 Απριλίου 1955) είναι ο Μέγας Δούκας και αρχηγός του κράτους του Λουξεμβούργου από το 2000. Είναι γιος του Μέγα Δούκα Ιωάννη και της Πριγκίπισσας Ιωσηφίνας Καρλότας. Το πλήρες όνομά του είναι Ερρίκος Αλβέρτος Γαβριήλ Φέλιξ Μαρία Γουλιέλμος. Η προσωπική του περιουσία ανέρχεται σε πάνω από 4 δισεκατομμύρια δολάρια.

 Ο Πρίγκιπας Ερρίκος γεννήθηκε στις 16 Απριλίου 1955 στο Κάστρο του Μπέτσντορφ του Λουξεμβούργου. Είναι το δεύτερο παιδί και ο πρώτος γιος του Μέγα Δούκα Ιωάννη του Λουξεμβούργου και της Πριγκίπισσας Ιωσηφίνας Καρλότας του Βελγίου. Ο πατέρας του ήταν ο μεγαλύτερος γιος της Μεγάλης Δούκισσας Καρλότας του Λουξεμβούργου και του Πρίγκιπα Φήλιξ των Βουρβόνων-Πάρμας. Η μητέρα του ήταν η μοναχοκόρη του Βασιλιά Λεοπόλδου Γ΄ του Βελγίου και της Πριγκίπισσας Άστριντ της Σουηδίας. Ο Ερρίκος βαπτίσθηκε στις 19 Απριλίου 1955 με αναδόχους τον Πρίγκιπα Αλβέρτο του Βελγίου (θείο του) και την Πριγκίπισσα Μαρία Γραβριέλα του Λουξεμβούργου (θεία του).Ο Ερρίκος έχει τέσσερα αδέλφια: την Αρχιδούκισσα Μαρία Άστριντ του Λουξεμβούργου, τον Πρίγκιπα Ιωάννη του Λουξεμβούργου, την Πριγκίπισσα Μαργαρίτα του Λουξεμβούργου και τον Πρίγκιπα Γουλιέλμο του Λουξεμβούργου.Σπούδασε στο Λουξεμβούργο και στη Γαλλία, ενώ έκανε σπουδές Πολιτικών Επιστημών στο Πανεπιστήμιο της Γενεύης. Έλαβε στρατιωτική εκπαίδευση στο Κράνγουελ της Αγγλίας. Ο Ερρίκος νυμφεύθηκε την Μαρία-Τερέζα Μέστρε ι Μπατίστα, στις 14 Φεβρουαρίου 1981. Στις 11 Δεκεμβρίου του 2008 το κοινοβούλιο αποφάσισε να στερήσει από τον μεγάλο δούκα Ερρίκο το δικαίωμα της αρνησικυρίας.. Με τη σύζυγό του Μαρία-Τερέζα Μέστρε υ Μπατίστα απέκτησαν 5 παιδιά: Γουλιέλμος γενν. 1981, διάδοχος στο Μεγάλο Δουκάτο του Λουξεμβούργου. Φέλιξ γενν. 1984, πρίγκιπας του Λουξεμβούργου. Λουδοβίκος γενν. 1986, πρίγκιπας του Λουξεμβούργου. Αλεξάνδρα γενν. 1991. Σεβαστιανός γενν. 1992, πρίγκιπας του Λουξεμβούργου.Στις 12 Μαρτίου του 2006 γεννήθηκε ο πρώτος του εγγονός, ο Γαβριήλ, γιος του Πρίγκιπα Λουδοβίκου. Στις 12 Νοεμβρίου 1964, όταν ο Ερρίκος ήταν εννέα ετών, η γιαγιά του παραιτήθηκε από τον θρόνο, στον οποίο ανήλθε ο πατέρας του Ιωάννης. Έτσι, ο Ερρίκος έγινε διάδοχος του Μεγάλου Δουκάτου. Στις 4 Μαρτίου 1998 έλαβε συνταγματικές εξουσίες από τον πατέρα του και μετά την παραίτηση από το θρόνο του τελευταίου, ο Ερρίκος έγινε Μέγας Δούκας του Λουξεμβούργου στις 7 Οκτωβρίου 2000. Ο πλήρης τίτλος του είναι: η Αυτού Βασιλική Υψηλοτητα Ερρίκος, Ελέω Θεού, Μέγας Δούκας του Λουξεμβούργου, Δούκας του Νάσσαου, Πρίγκιπας των Βουρβόνων-Πάρμας, Παλατινός Κόμης του Ρήνου, Κόμης των Σάιν, Κένιγκσταϊν, Κατσενέλνμπογκεν και Ντιτς, βουργράβος του Χάμερσταϊν, Κύριος των Μάλμπεργκ, Βίζμπαντεν, Ίντσταϊν, Μέρενμπεργκ, Λίμπουργκ και Έπσταϊν. Το «ελέω Θεού» στον τίτλο έπαψε να το χρησιμοποιεί. Τάγμα του Χρυσού Λέοντα του Οίκου του Νάσσαου Τάγμα του Αδόλφου του Νάσσαου Τάγμα του Στέμματος της Δρυός Τάγμα της Αξίας του Μεγάλου Δουκάτου του Λουξεμβούργου Βραβείο της Ευρωπαϊκής Αξίας Αυστρία: Τιμητικό Παράσημο για τις υπηρεσίες στην Δημοκρατία της Αυστρίας Βέλγιο: Τάγμα του Λεοπόλδου (1994) Βραζιλία: Τάγμα του Νοτίου Σταυρού (2007) Πράσινο Ακρωτήριο: Τάγμα του Αμίλκαρ Καμπράλ (2015) Δανία: Τάγμα του Ελέφαντα Εσθονία: Τάγμα του Σταυρού της Γης της Μαρίας (2003) Γαλλία: Τάγμα της Λεγεώνας της Τιμής Φινλανδία: Τάγμα του Λευκού Ρόδου της Φινλανδίας (2008) Γερμανία: Τάγμα της Αξίας της Ομοσπονδιακής Δημοκρατίας της Γερμανίας Ελλάδα: Τάγμα του Σωτήρος (2001) Ιταλία: Τάγμα της Αξίας της Ιταλικής Δημοκρατίας (2003) Ιαπωνία: Ανώτατο Τάγμα του Χρυσάνθεμου (2017) Λετονία: Τάγμα των Τριών Αστέρων (2006) Μάλι: Εθνικό Τάγμα του Μάλι (2005) Ολλανδία: Τάγμα του Στέμματος Τάγμα του Λέοντα της Ολλανδίας (2006) Νορβηγία: Τάγμα του Αγίου Όλαφ (1996) Πολωνία: Τάγμα του Λευκού Αετού (2014) Πορτογαλία: Τάγμα του Πρίγκιπα Ερρίκου (2005) Στρατιωτικό Τάγμα του Αγίου Ιακώβου του Σπαθιού (2010) Τάγμα της Ελευθερίας (2017) Στρατιωτικό Τάγμα του Χριστού (2022) Ρουμανία: Τάγμα του Αστέρος της Ρουμανίας (2004) Σενεγάλη: Εθνικό Τάγμα του Λέοντος (2018) Σλοβακία: Τάγμα του Λευκού Διπλού Σταυρού (2002) Κυρίαρχο Στρατιωτικό Τάγμα της Μάλτας: Μεγαλόσταυρος Τιμής και Αφοσίωσης του Κυρίαρχου Στρατιωτικού Τάγματος της Μάλτας Ισπανία: Τάγμα του Χρυσόμαλλου Δέρατος (2007) Τάγμα του Καρόλου Γ΄ (2001) Σουηδία: Τάγμα των Σεραφείμ (1983) Μετάλλιο 50ων γενεθλίων του Βασιλιά Καρόλου ΙΣΤ΄ Γουσταύου Τουρκία: Τάγμα του Κράτους της Δημοκρατίας της Τουρκίας (2013) Ηνωμένο Βασίλειο: Βασιλικό Βικτωριανό Τάγμα Μετάλλιο του Σάντχερστ (2020) Βατικανό: Τάγμα του Πάπα Πίου Θ΄ Οίκος του Μεγάλου Δούκα του Λουξεμβούργου Επίσημος ιστότοπος της οικογένειας του Δούκα